ΓΡΑΠΤΗ ΕΡΩΤΗΣΗ P-1466/98

υποβολή: Helena Torres Marques (PSE) προς την Επιτροπή

(7 Μαΐου 1998)

Θέμα: Σχέδια της Πορτογαλίας στον τομέα της πολιτικής υπέρ των καταναλωτών

Η Γενική Ένωση Καταναλωτών (UGC) υπέβαλε στην Ευρωπαϊκή Επιτροπή, σύμφωνα με την πρόσκληση που δημοσιεύθηκε στην EE C 277 της 12.09.1997, 3 σχέδια στον τομέα της πολιτικής υπέρ των καταναλωτών τα οποία απορρίφθηκαν παρότι ανταποκρίνονταν στις προτεραιότητες που καθόρισε η Επιτροπή για το 1998.

Προκειμενου να κατανοήσει καλύτερα η UGC τους λόγους της μη χρηματοδότησης των σχεδίων εκ μέρους της Επιτροπής, θα μπορούσε η Επιτροπή να μου παράσχει τις ακόλουθες πληροφορίες;

1. Πόσα και ποια σχέδια εγκρίθηκαν από την Επιτροπή για το 1998 στον τομέα της πολιτικής υπέρ των καταναλωτών για να εφαρμοσθούν στην Πορτογαλία;

2. Προερχόμενα από ποιους οργανισμμούς της Πορτογαλίας εγκρίθηκαν σχέδια;

3. Ποιά κριτήρια από αυτά που ίσχυαν ήταν αποφασιστικά για την έγκριση των σχεδίων;

4. Ποια είναι η κατανομή των δημοσιονομικών πόρων από τα διάφορα κράτη μέλη της ΕΕ;

Κοινή απάντηση

του καςBonino εξ ονόματος της Επιτροπής

στις γραπτές ερωτήσεις E-1448/98, E-1463/98 και P-1466/98

(19 Ιουνίου 1998)

1.-2. Μετά την πρόσκληση υποβολής προτάσεων που δημοσιεύθηκε στην Επίσημη Εφημερίδα(1), η Ευρωπαϊκή Επιτροπή έλαβε 378 αιτήσεις επιχορήγησης. Επελέγησαν 60 σχέδια στα οποία θα δοθεί επιχορήγηση, 3 από τα οποία προέρχονται από την Πορτογαλία: Edideco-Editores para Defesa do Consumidor, Lda (σχέδιο κοινής δράσης που αποσκοπεί στην κατάργηση τριών τύπων καταχρηστικών ρητρών στις ταξιδιωτικές συμβάσεις, επιχορήγηση 35.610 ECU) Associação de arbitragem de conflitos de consumo do distrito de Coimbra (απλοποίηση των μεθόδων ρύθμισης καταναλωτικών διαφορών, επιχορήγηση 26.788 ECU) Deco- Associação portuguesa para a defesa do consumidor (εκπόνηση υποδειγμάτων συμβάσεων, επιχορήγηση 17.077 ECU). Επίσης, ένα σχέδιο που αφορά το Instituto do Consumidor, έναν φορέα για τη ρύθμιση διαφορών στον τομέα της εμπορίας αυτοκινήτων, για το οποίο προβλέπεται επιχορήγηση 116.960 ECU, συμπεριλήφθηκε σε εφεδρικό κατάλογο ενώ η σχετική απόφαση αναμένεται να ληφθεί εντός του ερχόμενου Ιουνίου ανάλογα με τα διαθέσιμα δημοσιονομικά κονδύλια.

3. Τα κριτήρια που ανακοινώθηκαν στην πρόσκληση υποβολής προτάσεων η οποία δημοσιεύθηκε στην Επίσημη Εφημερίδα χρησιμοποιήθηκαν κατά τη διαδικασία λήψης της απόφασης (τα θέματα πρώτης προτεραιότητας στο πλαίσιο της κοινοτικής πολιτικής για τους καταναλωτές και την προστασία της υγείας τους; το ενδιαφέρον για την Κοινότητα; η σχέση κόστους-οφέλους; το πολλαπλασιαστικό αποτέλεσμα σε κοινοτικό επίπεδο; η ικανότητα ανάπτυξης αποτελεσματικής συνεργασίας μεταξύ των διαφόρων εταίρων που συμμετέχουν στα σχέδια; τα μέσα που χρησιμοποιούνται για την ανάπτυξη διαρκούς και βιώσιμης διεθνούς συνεργασίας, ιδίως μέσω της ανταλλαγής και της από κοινού αξιοποίησης της εμπειρίας στον τομέα της ευαισθητοποίησης των καταναλωτών και των οικονομικών συντελεστών; τα μέσα που χρησιμοποιούνται για τη διασφάλιση της ευρύτερης δυνατής διάδοσης των αποτελεσμάτων των ενεργειών και των σχεδίων που υλοποιούνται).

4. Οι διάφοροι δικαιούχοι ανά κράτος μέλος αντιπροσωπεύουν τα εξής ποσά:

>ΘΕΣΗ ΠΙΝΑΚΑ>

Οι αριθμοί αυτοί πρέπει να ερμηνεύονται με σύνεση. Συχνά τα σχέδια αυτά αφορούν τους καταναλωτές σε περισσότερα από ένα κράτη μέλη, όπως προβλέπεται από τα κριτήρια επιλογής (βλ. σημείο 3). Επίσης, το ότι μια οργάνωση καταναλωτών βρίσκεται γεωγραφικώς σε ένα κράτος μέλος δεν συνεπάγεται απαραιτήτως ότι οι καταναλωτές του συγκεκριμένου κράτους μέλους επωφελούνται από ένα συγκεκριμένο σχέδιο. Π.χ., 4 από τα 9 σχέδια που προέρχονται από οργανώσεις του Ηνωμένου Βασιλείου έχουν σχέση με "Consumers International" ή "International Testing" και ο στόχος τους δεν περιορίζεται στους καταναλωτές του ηνωμένου Βασιλείου.

Οι οργανώσεις καταναλωτών στα κράτη μέλη, εκτός από τις επιχορηγήσεις, επωφελούνται και από άλλες ενέργειες της Επιτροπής οι οποίες χρηματοδοτούνται από τον προϋπολογισμό της πολιτικής για τους καταναλωτές.

(1) EE C 277, 12.9.1997.